《陌上花》
清代·奕绘

写将玉蕊齐飞，疑是侍儿偷扑。顾影娉婷，一对一双追遂。

斜翻侧掠仍多事，更向花房同宿。算人间只有，太常仙子，受全清福。

阅群芳、自碧桃红杏，挨到岭梅篱菊。霞帔霓裳，五色麻姑裙幅。

蒙茸低衬苍苔浅，风起香粮吹足。惜娇姿合伴，桂楝兰桡，荷衣蕙服。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。